Run (שיר של סנואו פטרול)

"Run" (בעברית: "לָרוּץ") הוא שיר שהוקלט על ידי להקת הרוק האלטרנטיבי סנואו פטרול, מתוך אלבום האולפן השלישי שלה, Final Straw (2003).<ref name=":0"></ref> השיר יצא לאור ב-26 בינואר 2004, על ידי חברות התקליטים פיקשן רקורדס ופולידור רקורדס, כסינגל השני מתוך האלבום.<ref name=":0" /> הוא הופץ כסינגל בממלכה המאוחדת ב-26 בפברואר 2004. את השיר התחיל לכתוב גארי לייטבודי בשנת 2000 לאחר שחווה בנדר אלכוהולי . "Run" תואר כבלדת רוק ובריטפופ וספג ביקורות חיוביות מטעם מבקרי המוזיקה, שהשוו אותו ל-"Yellow" של קולדפליי.

על מנת לקדם את השיר, הופץ וידאו קליפ רשמי שביים פול גורוואס; בו חברי הלהקה משתמשים בנורות מצוקה ורוכבים על אופנועים בלילה. כמו כן צולם קליפ שלא פורסם, בבימויו של מארק פלינגטון. השיר הגיע לחמישייה הפותחת במצעד הסינגלים הבריטי בשנת 2004, ומאז נכלל מספר פעמים במצעד. בנוסף, נכלל ברשימת סוף השנה של חברת המצעדים הרשמית.<ref></ref>

"Run" הוקלט על ידי מספר אמנים, כולל ליאונה לואיס, שהוציאה אותו כסינגל בנובמבר 2008. גרסתה ספגה ביקורות חיוביות מטעם מבקרי המוזיקה וזכתה להצלחה מסחרית, כאשר הגיע לראש המצעדים של אוסטריה, אירלנד, פורטוגל והממלכה המאוחדת. ביום שבו השיר יצא לאור, הוא זכה להצלחה עצומה בממלכה המאוחדת, והורד בכמות שיא אי פעם במכירות הדיגיטליות. למעשה, לואיס שברה את שיאי המכירות של עצמה, כש-"Run" עבר את "A Moment like This". בעקבות המכירות הרבות, השיר נכנס הישר למקום הראשון במצעד הבריטי.

== רקע ==
סולנה של סנואו פטרול, גארי לייטבודי, החל לכתוב את "Run" בשנת 2000. בריאיון למייקל אודל, ממגזין Q, הסביר לייטבודי שהשיר לא נכתב על "להיות ילד", כפי שהוא נטה לומר. הוא הצהיר: "חוויתי בנדר עצום ולילה אחד שתיתי בבר בית הספר לאמנות באוניברסיטת גלאזגו. נפלתי במדרגות. ג'וני קווין מצא אותי בחדר המדרגות עם דם שיצא לי מהראש [...] חוויתי פגיעה קשה בראש, עיניי היו עצומות ואיבדתי כמה שיניים [...] כתבתי את "Run" זמן קצר לאחר מכן, בשילוב הגיטרה הקטנה שלי". מלבד לייטבודי, הוא נכתב על ידי קווין, ניית'ן קונולי, מארק מק'קלנד ואיאן ארצ'ר והופק על ידי ג'קנייף לי וחברי להקת סנואו פטרול.<ref></ref>

== הרכב ==

"Run" תואר כבלדת רוק ובריטפופ,<ref name=":2"></ref> שנכתבה בסולם מז'ורי, עם קצב של 72 פעימות בדקה.<ref name=":1"></ref> הוא כתוב בצורת השירה המקובלת של בית–פזמון, והאקורד שלו מתקדם במהלך ההרמוני Am–Fmaj<sub>7</sub>/A–G<nowiki/>sus<sub>4</sub>, וחוזר על עצמו פעם אחת, ומאוחר יותר משתנה ל-Am–F<sub>6</sub>/C–Gsus<sub>4</sub>, החוזר גם הוא פעם אחת.<ref name=":1" /> הטווח הקולי של לייטבודי נע בין A<sub>3</sub> ל-F<sub>5</sub>, והשיר כולל שימוש כלי נגינה כדוגמת גיטרה בס, צ'לו, תופים, גיטרות, ויולה וכינורות.<ref></ref> אדריאן דיי ממגזין Spin כתבה ש-"Run" כולל "ריף גיטרה", ואילו ג'ו בוסו תיאר את השיר כ"קודר ובעל מצב רוח".<ref></ref>

מבקר מטעם Contactmusic.com סקר את "Run"; הוא טען כי במבוא שלו נשמעת "גיטרה רועדת", תוך שצוין ששירתו של לייטבודי "קלה".<ref name=":5"></ref> הסופר האירי פיטר מרפי כינה אותו כ"הכלאה מוזרה", והסביר שזה "המנון קל שמהול באבל פרטי".<ref></ref> קווין פורסט מורו תיאר את "Run" כשיר עם "מילים תובעניות, לחן קפדני וכלי מיתרים הסוחפים את מיתרי הלב של נערות מתבגרות בכל מקום".<ref name=":4"></ref> קלייר סימפסון תיארה אותו כ"בלדת גיטרה מלאת חרדה".<ref name=":3"></ref>

== ביקורת ==
סגנונה של סנואו פטרול הושווה על ידי מבקרי המוזיקה לשיריה של קולדפליי (בתמונה).
"Run" ספק שבחים ביקורתיים מטעם מבקרי המוזיקה. קלייר סימפסון ציינת אותו לשבח,<ref name=":3" /> אדריאן דיי כינתה את השיר "מבריק",<ref name="worldcat.org"></ref> וג'קי מקארתי, מבילבורד, תיאר אותו כ"בלתי נשכח וזאת, בעקבות המנגינה הקולחת שלו ושירתו של לייטבודי". המוזיקאי האירי, שיין אוניל, טען שהוא בכה כששמע אותו לראשונה. אנדרו בוג'ון כלל אותו בפלייליסט של "שירים שאתם צריכים להכיר" של Spin, וכתב שהוא "בלדת הרוק והבריטפופ המופלאה ביותר ששמע".<ref name=":2" /> מיקאל ווד מאותו המגזין השווה את "Run" לשיר "Yellow" של הלהקה הבריטית קולדפליי.<ref name="worldcat.org"/> דאגלס וולק מרולינג סטון ערך השוואה בין שני השירים גם כן.<ref></ref> ג'וש מודל מ-The A.V. Club טען שמדובר ב"גרסה גרנדיוזית של שירה של קולדפליי".<ref></ref> ג'ון מרפי השווה את המנגינה של "Clocks" של קולדפליי גם כן, לזו של "Run" וטען שהיא "רועשת" במקצת.<ref></ref> בנובמבר 2011 פורסמה כתבה אודות סנואו פטרול בעיתון הארץ בו אוזכר השיר.

מארק ורה ממגזין אנטרטיינמנט ויקלי תיאר את המילים של "Run" כ"כאלה המביעים תחושה של מצוקה רומנטית", והוסיף שצלילי הגיטרה בו מזכירים את קולדפליי.<ref></ref> סטיבן מ. דאוסנר מפיצ'פורק השווה גם הוא את "Run" לשיריה של קולדפליי וכתב שהוא "מתפתח וקיים אך ורק בגלל הפזמון המרומם שלו". הוא המשיך ואמר שמדובר ב"המנון לא אפולוגטי, במסגרתו יצר ג'קנייף לי צלילי גיטרה שיכלו להופיע בסרט קומדיה רומנטית לבני נוער".<ref></ref> קווין פורסט מורו תיאר את מילות השיר כ"רציניות" ו"בלתי מרוסנות".<ref name=":4" /> במגזין Uncut הכתירו את השיר ל"גולת כותרת",<ref></ref> דבון פאוארס מ-PopMatters טען שמדובר בשיר "קל" ו"שופע",<ref></ref> ופול נולאן ראה בו "הפיוט המודרני המושלם ליחסים שבורים".<ref></ref>

ליסה אוליבר מ-Stylus Magazine אמרה כי ל-"Run" יש "רוך גולמי", והוסיפה שהמאזינים לא צריכים "להקשיב לו בפומבי – אלא אם כן בכי בגלוי מול עמיתים או נוסעים אינו מהווה דאגה".<ref></ref> כריסטיאן קארי מ-Junkmedia.org כינה אותו, יחד עם שיר נוסף מ-Final Straw ("Grazed Knees"), כ"פנינת פופ סימפונית", והרצועה "הזכורה ביותר" מהאלבום.<ref></ref> סטיבן גוזדצקי מ-Neumu.net כינה אותו כ"מרכז האלבום" וטען שהלחן שלו "מרתק". בהמשך, ציין שהוא "השיר שקולדפליי חולמת לעשות". גוזדצקי הוסיף ואמר: "[זאת] בלדה מרגשת".<ref></ref> נטשה פרי ראתה בו שיר "שמעביר צמרמורת בעמוד השדרה עם בתים רודפים ופזמון מרומם".<ref></ref> מבקר מ-Sputnikmusic השווה את "Run" ל-"Chasing Cars"; שיר של הלהקה משנת 2006.<ref></ref>

סטיב האנדס מ-OHM אמר כי "Run" הוא מעין "המנון רעוע העוסק בחיים" והוסיף שהוא יתאים לתחנות רדיו כמו וירג'ין רדיו ו-XFM.<ref></ref> ב-Contactmusic.com כונה השיר כ"מנצנץ",<ref name=":5" /> ודום גורליי מ-Drowned in Sound העניק לו דירוג של 8/10.<ref name=":6"></ref> בווירג'ין מיוזיק דירגו את השיר במקום השמיני ברשימת "Top pub sing-along anthems".<ref></ref> הוא דורג במקם ה-874 ברשימת "1000 שירי הרוק הטובים בכל הזמנים", שפורסמה על ידי תחנת הרדיו הניו זילנדית דה רוק FM.<ref></ref> אמה טיילור ולורליי שארקי, (Em & Lo), דירגו את "Run" במקום ה-69 ברשימת "100 שירי הפרידה המובילים בכל הזמנים", שנכללה בספרן, The Ultimate Guide to Dumping and Getting Dumped.<ref></ref>

== הצלחה מסחרית ==
לאחר יציאתו כסינגל, "Run" נכנס למצעד הסינגלים האירי והופיע לראשונה במקום ה-25 ב-29 בינואר 2004.<ref></ref> השיר נשאר ב-50 העליונים במשך חמישה שבועות, והיה במקום ה-41 בשבוע האחרון שלו במצעד.<ref>* Peak chart positions for "Run" on the Irish Singles Chart:
* 
* 
* 
* </ref> בממלכה המאוחדת הופיע לראשונה במקום החמישי במצעד הסינגלים הבריטי, ב-7 בפברואר 2004.<ref></ref> בשבוע שלאחר מכן, ירד למקום השמיני,<ref></ref> ונשאר ב-40 העליונים במשך ארבעה שבועות.<ref>* Peak chart positions for "Run" on the UK Singles Chart:
* 
* 
* 
* </ref> בארצות הברית, נכנס ל-30 העליונים במצעד רצועות הרוק המודרניות, שבהמשך שונה שמו למצעד השירים האלטרנטיביים.<ref name=":11"></ref> ב-30 באוקטובר עלה למקום ה-15; מיקום השיא שלו במצעד.<ref name=":11" /> השיר יצא מהמצעד ב-25 בדצמבר, לאחר 19 שבועות.<ref name=":11" /> בהולנד, "Run" הופיע לראשונה ב-7 באוגוסט 2004 במקום ה-88 במצעד 100 הסינגלים ההולנדיים. כעבור שבועיים, הגיע למיקום השיא שלו (71), שם נשאר במשך שבוע אחד. השיר יצא מהמצעד ב-11 בספטמבר באותה השנה.<ref name=":6" /> בשנת 2005 נכנס מחדש למצעד פעמיים; ב-19 בפברואר למקום ה-95, וב-5 במרץ למקום ה-97.<ref name=":6" /> בשיאו, הגיע למקום ה-19 במצעד 40 הסינגלים ההולנדיים.<ref name="top40.nl"></ref>

בשנת 2007, "Run" נכנס מחדש למצעד הסינגלים הבריטי (מקום 147).<ref name="web.archive.org"></ref> בשנת 2008, הזמרת-יוצרת הבריטית ליאונה לואיס הקליטה וביצעה את השיר במספר תוכניות רדיו וטלוויזיה. לאחר שביצעה אותו ב-The X Factor,<ref></ref> הגרסה של סנואו פטרול נכנסה שוב למצעד הסינגלים הבריטי (מקום 28).<ref></ref> בשנה שלאחר מכן, באוקטובר, השיר הופיע לראשונה במצעד הסינגלים הגרמני במקום 92,<ref></ref> בעוד שבנובמבר נכנס שוב למצעד הסינגלים הבריטי (מקום 63).<ref></ref> בשנת 2010, לאחר שסנואו פטרול הוציאה מחדש את "Run", הגרסה הופיעה מחדש ב-40 העליונים במצעד ההולנדי במשך שלושה שבועות.<ref name="top40.nl"/> במצעד 100 הסינגלים ההולנדים הופיעה במקום ה-75,<ref name=":6" /> ובמקום ה-133 במצעד הסינגלים הבריטי.<ref name="web.archive.org"/> בבלגיה, הגיע "Run" למקום השמיני במצעד הסינגלים של פלנדריה,<ref></ref> ואילו בוולוניה הגיע בשיאו למקום השישי במצעד הסינגלים האזורי.<ref></ref>

== וידאו קליפ ==
תמונה של נחל שנמצא בקנט. הקליפ של "Run" צולם במיקום דומה.
הווידאו קליפ של "Run" צולם בספטמבר 2003, באזור מרוחק במחוז קנט.<ref name=":5" /> הוא בוים על ידי פול גור, הופק על ידי סוזי מורטון באמצעות חברת פלין פרודקשנס, צולם על ידי בן סמית'ארד, נערך על ידי טוני קירנס והוקרן בבכורה באוקטובר 2003. במהלך הצילומים אנשים מהאזור הזעיקו את המשטרה מכיוון שהבחינו בנורות המצוקה בהן השתמשה סנואו פטרול.<ref name=":5" />

הקליפ מתחיל עם גארי לייטבודי, שלובש מעיל כהה, סוודר פולו בצבע אפור ומכנסיים. בהמשך, הוא רוכב על אופנוע בשדה פתוח בשעות הדמדומים. עם רדת החשכה הוא נוטש את האופנוע ונכנס לחורשה. הוא עובר דרכה, עד שהוא יורד מגבעה קטנה ושוהה בנחל שנמצא בקרבת מקום. כשהפזמון מתחיל, לייטבודי מדליק נורת מצוקה ומזיז אותה במעגלים כשהוא מבצע את השיר. כאשר הפזמון מסתיים, לייטבודי זורק את נורת המצוקה שלו למים אך זו, ממשיכה לבעור. מאוחר יותר הוא עולה על גבעה נוספת, עליה שני חברים נוספים מהלהקה מדליקים נורות מצוקה גם כן. חברי הלהקה מעבירים את הנורות אחד לשני והשיר ממשיך להתנגן. ניית'ן קונולי, שלובש קפוצ'ון אפור, נראה כשהוא רוכב על אופנוע. עם סיום הקליפ, הוא עוזב את האופנוע שעולה באש ובהמשך אף מתפוצץ.<ref name=":8"></ref>

נכון ליוני 2021, מונה הצפיות של הקליפ עומד על למעלה מ-45 מיליון צפיות.<ref name=":8" />

== שימוש במדיות אחרות ==
"Run" הופיע בתוכניות טלוויזיה וסרטים שונים כולל "מגרש ביתי",<ref></ref> "החיים כפי שאנו מכירים אותם",<ref></ref> "פשע מן העבר",<ref></ref> "הצילו אותי",<ref></ref> "דוקטור הו חסוי",<ref></ref> "יריחו",<ref></ref> Mad Dogs,<ref></ref> ו"בייטס מוטל".<ref></ref> קתרין מקפי ביצעה את השיר במהלך הפרק "Publicity" בסדרת הטלוויזיה האמריקאית "סמאש", שנוצרה על ידי תרזה ריבק ופותחה על ידי רוברט גרינבלאט.<ref></ref>

השיר נכלל בפסקול הסרט The Chumscrubber.<ref></ref><ref></ref> בנוסף לכך, נכלל השיר באלבום האוסף The Ultimate Driving Experience הקשור ל"טופ גיר".<ref></ref> השיר הושמע בטריילר לסרט הדרמה אקשן-הרפתקאות משנת 2006, The Guardian.<ref></ref> בשנת 2019 נכלל ובוצע השיר במסגרת תוכנית הטלוויזיה "The Voice גרמניה".<ref name=":7"></ref> הזמרת קלאודיה עמנואלה ביצעה אותו בהופעה חיה שהפכה לוויראלית ביוטיוב.<ref name=":7" />

קנוט מריוס דגופוויק ביצע את השיר בתוכנית הטלוויזיה "The Voice נורווגיה",<ref></ref> תוך שבשנת 2020 בוצע על ידי ליסה-מארי בתוכנית הטלוויזיה "The Voice Kids גרמניה".<ref></ref>

== רשימת השמעה ==

== קרדיטים ==
"Run" הוקלט באולפני בריטניה רו, הממוקמים בלונדון, אנגליה ובאולפני דה דייבינג בל לאונג', בגלאזגו, סקוטלנד. להלן הקרדיטים שנדלו מהערות הסינגל של השיר.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)<ref name=":15"></ref>
|פלטינה
|600,000<small></small>
|-
| colspan="3" |<small> מכירות + הזרמת מדיה בלבד</small>
|}

== גרסתה של ליאונה לואיס ==

הזמרת-יוצרת הבריטית ליאונה לואיס הקליטה את "Run" במהלך הלייב לאונג' של BBC רדיו 1 ב-31 באוקטובר 2007. בהמשך, הוציאה את השיר כסינגל מתוך בנובמבר 2008.<ref></ref> באותה התקופה, "Run" הורד בכמות שיא אי פעם במכירות הדיגיטליות בממלכה המאוחדת, ונמכר בכ-69,244 עותקים בתוך יומיים בלבד.<ref></ref> עם יציאתו כסינגל ביצעה לואיס את "Run" בכמה תוכניות טלוויזיה, בהן: , Top of the Pops ובהופעת ה-80 של Royal Variety Performance. היא ביצעה את השיר גם בגרסה האמריקאית והגרמנית של The X Factor, תוך שבוצע בסיבובי ההופעות "The Labyrinth" (2010), "Glassheart Tour" (2013) ו-"I Am Tour" (2016).

=== רקע ===
לואיס ביצעה לראשונה את "Run" בלייב לאונג' בתוכנית The Jo Whiley Show, שם אמנים מבצעים שני שירים: שיר אחד משלהם ושיר של אמן אחר, בפורמט אקוסטי. ההופעה הוקלטה באולפני מדיה וייל של ה-BBC, ובה נכחה להקה בת 14 נגנים, בנוסף ללואיס. מנחת התוכנית, ג'ו וילי, אמרה ש"אנשים אכן בכו".<ref></ref><ref></ref> היא התייחסה אליה כאל "גרסת הכיסוי המפורסמת ביותר" (מתוך המופע שלה), וקבעה שהיא "מבוקשת תמיד ופיתחה חיים משל עצמה".<ref></ref> יום לאחר שהגרסה בוצעה בלייב לאונג', הופנו למעלה מ-8,000 בקשות בשתי דקות להשמיע אותה במהלך תחילת התוכנית The Chris Moyles Show.<ref></ref> כתוצאה מכך, נוספה לרשימת ההשמעה של רדיו 1. בשל פופולריותו, הקליטה לואיס גרסת אולפן לשיר בספטמבר 2008 והוציאה אותו מחדש כחלק מאלבום הבכורה שלה, Spirit.<ref></ref> הוא היה זמין לרכישה דיגיטלית באירלנד ב-17 בנובמבר 2008 וב-30 בנובמבר 2008 בממלכה המאוחדת.<ref name=":10"></ref>

"Run" היה צפוי לצאת כסינגל בעקבות הופעתה של לואיס ב-The X Factor הבריטי, אך הסינגל לא הופיע באף חנות מוזיקה מקוונת.<ref name=":10" /> האמינו כי חברת התקליטים של לואיס, סוני, רוצה לנתב את המכירות של השיר לעבר ההוצאה המחודשת של Spirit,<ref></ref> דבר שבהמשך הוביל לכך שהאלבום חזר למקום הראשון במצעדי האלבומים.<ref></ref> דובר מטעמה של לואיס הודיע כי השיר "מעולם לא תוכנן לצאת כסינגל",<ref name=":10" /> אך עקב "דרישה ציבורית מוחצת", החליטו ההנהלה, לואיס וחברת התקליטים להפיץ אותו בממלכה המאוחדת ב-30 בנובמבר 2008, כסינגל החמישי מתוך, Spirit.<ref></ref> בארצות הברית, גרסת הרדיו של "Run" הייתה זמינה להורדה דיגיטלית ב-16 בדצמבר 2008.<ref></ref>

=== ביקורת ===
גרסתה של לואיס ספגה שבחים מטעם מבקרי המוזיקה, אם כי הגיטריסט של סנואו פטרול, ניית'ן קונולי, הודה בנובמבר 2008 שטרם שמע אותה: "אין לי שום דבר נגדה, אבל אני לא יודע אם אוהב את זה. זה מה שזה".<ref></ref> בחודש שלאחר מכן הגדיר סולן הלהקה, גארי לייטבודי, את גרסתה של לואיס כ"פנומנלית". הוא אמר לעיתון הסקוטי The Daily Record:
מ-Music Radar נמסר כי "שתי הגרסאות לא יכולות להיות שונות יותר. העיבוד של סנואו פטרול אפל ומצוברח, ואילו זה של ליאונה לואיס מאופיין בפופ באופן כללי". כמו כן, צוטט שם משפטו של לייטבודי: "זה מה שאתה רוצה ששיר יעשה [...] שיוביל לפרשנויות ולמשמעויות שונות. שירים אינם מונוליתיים, לפחות הטובים אינם. מה שעשתה ליאונה לואיס נגע ללבבות".<ref></ref> ב-Newsround שיבחו מאוד את גרסת הכיסוי של לואיס וקבעו כי "פזמון הגוספל הכולל גם תזמורת בהחלט ממחישים את עוצמת קולה של לואיס – ומזכירים למאזינים מדוע השיר גרם לאנשים לבכות כשהיא ביצעה אותו לראשונה בלייב לאונג' של רדיו 1 בשנה שעברה".<ref></ref> "Run" קיבל שלושה כוכבים מתוך חמישה ב-Digital Spy, שם נאמר שלואיס "משרטטת כל טיפת רגש אחרונה מתוך מילותיו של גארי לייטבודי, ומנתבת את מריה הפנימית שלה".<ref></ref> ב-The Sentinel תיארו את השיר כ"טוב בהרבה מהשיר המקורי של סנואו פטרול", ונאמר שם שהוא "עוצמתי, כואב וזאת, בנוסף לכך שהמקהלה בו מובילה אותו לשלב (רגשי) אחר". מגיש הרדיו ג'יימס דניאלס הסכים ואמר "ליאונה פשוט לוקחת את זה לרמה חדשה לגמרי, וזה ביטוי שאני שונא להשתמש בו – אבל זה נכון". ב-NME החמיאו והצהירו: "מה שאנחנו באמת אומרים, שזה לפחות הרבה יותר טוב מהגרסה של סוזן בויל ל-"Enjoy the Silence" (2011)".<ref></ref>

הגרסה של לואיס ל-"Run" הוצגה בפרקים של "איסטאנדרס", "רופאים", הפרק ה-14 בעונה הראשונה של "יומני הערפד" וגם בסצנת הסיום של "האותיות" (2014).<ref></ref>

=== הצלחה מסחרית ===
השיר הגיע למקום הראשון במצעד הסינגלים האירי בשבוע הראשון לצאתו, על סמך מכירות דיגיטליות בלבד.<ref></ref> "Run" נשאר במקום הראשון במשך ארבעה שבועות בסך הכול.<ref></ref><ref></ref> ב-7 בדצמבר 2008 נכנס למצעד הסינגלים הבריטי ודורג במקום הראשון, על סך מכירות דיגיטליות בלבד והיה לשירה השלישי של לואיס שעושה זאת. הוא הורד בכמות שיא אי פעם במכירות הדיגיטליות עם למעלה מ-69,244 הורדות בתוך יומיים בלבד,<ref></ref> שיא שהחזיק בו עד דצמבר 2009. בסוף השבוע הראשון לצאתו מכירותיו הדיגיטליות הגיעו ל-131,593 הורדות; כ-8,000 הורדות מתחת לשבוע המכירות של שירה, "A Moment Like This".<ref></ref> השיר שהה שבוע נוסף בראש מצעד הסינגלים הבריטי של הממלכה המאוחדת,<ref></ref> לפני שאלכסנדרה ברק ושירה "Hallelujah" זכו ב-The X Factor והורידו את "Run" מהמקום הראשון. ב-15 במרץ 2009 נכנס "Run" בשנית ל-40 העליונים במצעד. החל מינואר 2021 נמכר בלמעלה מ-1.2 מיליון עותקים בממלכה המאוחדת.<ref name=":15" />

"Run" הפך לשירה החמישי של לואיס שנכנס לחמישייה הפותחת במצעד הסינגלים הבריטי; את הרצף החלו "A Moment Like This" (2006) ו-"Bleeding Love" (2007) שכבשו את פסגת המצעד. "Better in Time"/"Footprints in the Sand" (2008) הגיעו למקום השני, ו-"Forgive Me" (2008) למקום החמישי. נכון לדצמבר 2013, לואיס מחזיקה בשיא של אמנית הסולו הבריטית עם מרבית השירים שדורגו בחמישייה הפותחת במצעד; 8 בסך הכול.<ref></ref> "Run" קיבל את תואר הפלטינה הכפולה על ידי איגוד תעשיית ההקלטות הבריטי (BPI), על מכירות של למעלה מ-1.2 מיליון עותקים במדינה.<ref name=":15" /> לפי חברת המצעדים הרשמית, נמכר השיר בלמעלה מ-832,000 עותקים במדינה החל מינואר 2014.<ref></ref>

השיר הגיע למקום הראשון באוסטריה,<ref></ref> פורטוגל,<ref></ref> אירלנד,<ref></ref> והממלכה המאוחדת.<ref></ref> כמו כן, דורג במקום ה-45 במצעד סוף השנה של חברת המצעדים הרשמית. ב-8 באוקטובר 2010 "Run" נכנס שוב למצעד הסינגלים הגרמני, לאחר שבוצע על ידי מתמודד בן 14 ב-Das Supertalent. הוא דורג במקום התשיעי ועקף את מיקום השיא הקודם שלו במצעד.<ref></ref> לאחר ארבעה שבועות נוספים, הגיע השיר למקום גבוה עוד יותר כאשר עלה מהמקום ה-27 למקום השלישי.<ref></ref> במרץ 2011 צבר השיר את השבוע ה-52 שלו במקום ה-59 במצעד הסינגלים הגרמני, מה שהפך אותו לשירה הראשון של לואיס שנמצא במצעד זה שנה אחת או יותר, ולשיר ה-41 באופן כללי שעשה זאת.<ref></ref> הוא שהה במשך 94 שבועות לא רצופים במצעד הסינגלים הגרמני בסך הכול. באירופה הוט 100 הגיע בשיאו למקום השישי,<ref></ref> למקום הראשון במצעד הרצועות הדיגיטליות של היבשת,<ref></ref> ולמקום הראשון במצעד השירים המסחריים של היבשת.<ref></ref>

=== וידאו קליפ ===
הווידאו קליפ של "Run" צולם באפריקה הדרומית ובוים על ידי ג'ייק נאוה. לואיס עצמה תיארה את תפאורת הקליפ כ"יער מכושף ורדוף רוחות. הוא נועד להדגיש אלמנטים שונים הכלולים בשיר עצמו".<ref></ref> בתחילת הקליפ, מתהלכת לואיס בשביל מאובק בחשכה ומאבדת את דרכה. היא נכנסת ליער חשוך וחשה שמישהו עוקב אחריה, מה שמוביל אותה לנסות ולמצוא דרך מילוט משם. בפזמון האחרון של השיר, היער מואר באורות רבים וזאת, על מנת להדגיש את מילות השיר.<ref name=":9"></ref>

נכון ליוני 2021, מונה הצפיות של הקליפ עומד על למעלה מ-120 מיליון צפיות.<ref name=":9" />

=== הופעה ===
לואיס מבצעת את "Run" בסיבוב ההופעות "The Labyrinth", בשנת 2010.
לפני שלואיס הקליטה את גרסתה ל-"Run" והוציאה אותו כסינגל, היא ביצעה את השיר בשידור חי בתוכנית הלייב לאונג' של ג'ו וילי ב-BBC לייב לאונג' בנובמבר 2007.<ref name=":12"></ref> וילי כתבה באתר האינטרנט שלה שאף על פי שמדובר בהופעה "מעולה" ו"רגשית" שגרמה לקהל לבכות, היא חשה שאי אפשר לנצח את הגרסה המקורית של סנואו פטרול.<ref name=":12" /> לואיס ביצעה את גרסת האולפן שלה לשיר בפעם הראשונה בשידור חי בעונה החמישית של ב-15 בנובמבר 2008.<ref></ref> לואיס ביצע את "Run" במהלך Top of the Pops ב-10 בדצמבר 2008,<ref></ref> ושוב למחרת בהופעת ה-80 של Royal Variety Performance ב-11 בדצמבר 2008, שהתקיימה בפלדיום בלונדון.<ref name=":13"></ref><ref></ref> ב-12 בנובמבר 2009, לואיס הייתה לאורחת מיוחדת באירוע של גארי בארלו טייק ד'את, Children in Need Rocks the Royal Albert Hall, שהתקיים כחלק מ-Children in Need 2009 .<ref></ref> הזמרת ביצעה את "Run" ו-"Happy", הסינגל המוביל מאלבום האולפן השני שלה, Echo (2009).<ref></ref> היא הייתה לאמנית אורחת מיוחדת בחצי גמר העונה השמינית של תחרות הזמר הגרמנית Popstars: Du & Ich שהתקיים בדצמבר 2009, שם שרה את השיר.<ref name=":13" /> לואיס ביצע את "Run" בפסטיבל רוק בריו שהתקיים בליסבון ב-22 במאי 2010.<ref></ref> במהלך סיבוב ההופעות הראשון שלה, "The Labyrinth", ביצעה לואיס את "Run" לאחר שביצעה את "" של יורית'מיקס. מאוחר יותר, נכלל במהדורת ה-DVD של הסיבוב, The Labyrinth Tour: Live from the O2.<ref></ref>

ב-18 באוקטובר 2011 ביצעה לואיס את השיר בהופעה החיה הראשונה של העונה השנייה של .<ref name=":14"></ref> ההופעה, שלוותה בלהקה ומקהלה נשית, תוארה כ"מקסימה" על ידי רובי דוו מ-Idolator.<ref name=":14" /> כחלק מהקידום למיני-אלבום הראשון שלה, Hurt: The EP (2011), ביצעה לואיס את "Run" בגמר העונה הראשונה של ב-22 בדצמבר 2011, ואילו מונטאז' רגעי השיא של העונה הוקרן מאחוריה.<ref></ref> השופטת ניקול שרזינגר הצהירה "ליאונה בירכה אותנו בקולה היפה".<ref></ref> לואיס ביצעה את "Run" כשיר האחרון שלה מתוך רשימה השירים שביצעה ב-Radio 1's Hackney Weekend ב-24 במאי 2012, כשמקהלה מבצעת קולות רקע לצידה.<ref name="bbc.com"></ref> היא פתחה את ההופעה עם גרסת כיסוי ל-"Coming Home" של דידי – דירטי מאני. בהמשך, ביצעה את "Better in Time" ו-"Come Alive"; שיר חדש אותו מתוך אלבום האולפן השלישי שלה, Glassheart (2012) ואת "Bleeding Love" ו-"Collide".<ref name="bbc.com"/> ב-19 באוקטובר 2012 ביצעה לואיס את השיר במהלך אירוע ההתרמה הטלוויזיוני, Stand Up to Cancer , שהתקיים בממלכה המאוחדת.<ref name=":16"></ref> בדומה להופעתה ב-Hackney Weekend, לואיס הופיעה על הבמה עם מקהלה שהורכבה מאנשים שחולים או החלימו מסרטן.<ref name=":16" /> בהמשך הערב, ביצעה את "Fingerprint" מתוך Glassheart.<ref></ref> "Run" בוצע כשיר ה-17 והאחרון במהלך סיבוב ההופעות השני שלה, "Glassheart Tour".<ref></ref>

=== רשימת השמעה ===

=== קרדיטים ===
=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
! אוסטריה (IFPI Austria)<ref></ref>
| זהב
| 15,000
|-
! הממלכה המאוחדת (BPI)<ref name=":15" />
| פלטינה 2×
| 1,200,000<small></small>
|-
| colspan="3" |<small> מכירות + הזרמת מדיה בלבד</small>
|}

=== היסטוריית יציאות לאור ===
{|class="wikitable"
|-
! מדינה
! תאריך יציאה
! פורמט
! חברת תקליטים
!מקור
|-
! אירלנד
| 14 בנובמבר 2008
| rowspan="2" | הורדה דיגיטלית
| rowspan="2" | סייקו
| rowspan="3" style="text-align:center;" |<ref name="germany"></ref>
|-
! הממלכה המאוחדת
| 30 בנובמבר 2008
|-
! גרמניה
| 12 בדצמבר 2008
| הורדה דיגיטלית • תקליטור
| סוני
|-
! ארצות הברית
| rowspan="2" | 16 בדצמבר 2008
| rowspan="2" | הורדה דיגיטלית
| rowspan="2" | ג'יי
| rowspan="2" style="text-align:center;" |<ref></ref>
|-
! קנדה
|}

== גרסאות אחרות ==
* ב-22 בנובמבר 2008, גוף בשם "אמריטז קריוקי" הקליט את גרסתה של ליאונה לואיס. הגרסה המחודשת דורגה במקום ה-54 במצעד הסינגלים הבריטי.<ref></ref> הדבר הוביל לכך שדוברה של לואיס הצהיר כי גרסתה תופץ באופן רשמי לחנויות המוזיקה ב-30 בנובמבר.<ref></ref> בעקבות כך, גרסתו של אותו הגוף עלתה למקום ה-52, שהיה גם למיקום השיא שלה.<ref></ref>
* השיר הוקלט על ידי הזמרת ג'נילין מרקדו בשנת 2010 ונכלל באלבומה, .<ref></ref>
* השיר הוקלט על ידי פרויקט הטריפ הופ טר לוקס בשנת 2006 ונכלל באלבומו, A Strange Gathering.<ref></ref>
* השיר הוקלט על ידי להקת הפופ הקלאסית ט'רי גרייסז, בשם המחודש "Si Accendera", כחלק מאלבום הבכורה שלה משנת 2008.<ref></ref>
*השיר הוקלט על ידי הזמרת שרה לומברדי בשנת 2011 ונכלל באלבומה, Heartbeat.<ref></ref>
*השיר הוקלט על ידי הזמרת קתרין מקפי בפרק ה-12 בסדרת הטלוויזיה "סמאש", ובהמשך הופץ כרצועת בונוס במהדורת הטארגט האקסקלוסיבית של פסקול הסדרה.<ref></ref>
*השיר הוקלט על ידי דמיאן מק'גינטי בשנת 2012 ונכלל באלבומו, Damian McGinty.<ref></ref>
*גרסת כיסוי קלאסית לשיר הוקלטה על ידי להקת אקליפס ונכללה באלבומה, A Night in Strings.<ref></ref>
*את השיר הקליטו ג'וש גרובן ושרה מקלכלן במהלך הופעה; הגרסה נכללה באלבומו של גרובן, Bridges.<ref></ref>
*ג'וני ג'יימז הוציא את השיר בשם המחודש, "", כסינגל ביולי 2018.<ref></ref>
*השיר הוקלט על ידי להקת קולד בשנת 2019 ונכלל באלבומה, The Things We Can't Stop.<ref></ref>
*ב-12 בדצמבר 2019, הקליטו כוכבי The X Factor: Celebrity את השיר, על מנת לגייס כספים עבור בית החולים שוטינג סטארס לילדים.<ref></ref>
*הזמרת שינייד או'קונור ביצעה את השיר באפריל 2020 בתחנת הטלוויזיה האירית RTÉ.<ref></ref><ref></ref>

== ביאורים ==

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2004
קטגוריה:סינגלים מ-2008
קטגוריה:שירי ליאונה לואיס
קטגוריה:שירים באנגלית
קטגוריה:שירים שנכתבו על ידי גארי לייטבודי
קטגוריה:שירים שהופקו על ידי ג'קנייף לי
קטגוריה:וידאו קליפים שבוימו על ידי ג'ייק נאוה
קטגוריה:בלדות משנות ה-2000
קטגוריה:בלדות פופ
קטגוריה:בלדות רוק
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת סייקו מיוזיק
קטגוריה:סינגלים בהוצאת פולידור רקורדס
קטגוריה:סינגלים בהוצאת RCA רקורדס